Tämä sinun tulee tietää: 13 kysymystä rintasyövästä | Vauva
Tämä sinun tulee tietää: 13 kysymystä rintasyövästä
klo 16:43 | 8.10.2015
Kuva: 123rf Nuorilla naisilla tärkein rintasyövän riskitekijä on perinnöllinen alttius.
Syöpätautien erikoislääkäri Riikka Huovinen vastaa kolmeentoista naisia mietityttävään kysymykseen rintasyövästä.1. Kuinka nuorena voi sairastua rintasyöpään?Rintasyöpä on ollut jo pitkään suomalaisnaisten yleisin syöpä, mutta alle 35-vuotiailla se on hyvin harvinainen. Olen 25-vuotisen syöpälääkärin urani aikana nähnyt vain muutaman alle 25-vuotiaan rintasyöpäpotilaan.Vuonna 2013 Suomessa todettiin 25–30-vuotiailla 12 uutta rintasyöpää. Riski suurenee iän myötä. Joka vuosi Suomessa sairastuu rintasyöpään 4 800 naista.
2. Missä iässä rintojen tutkiminen kannattaisi aloittaa?Noin 30 vuoden iässä. Rinnat kannattaa tunnustella kerran kuukaudessa kuukautisten jälkeen.3. Miten raskauksien ja lasten lukumäärä vaikuttavat rintasyöpäriskiin?Lapsettomuus ja ensimmäinen synnytys vasta yli 30-vuotiaana voivat hiukan kasvattaa rintasyövän riskiä.4. Vaikuttaako imetys?Imettäminen vähentää rintasyöpäriskiä hiukan.5. Mitkä ovat rintasyövän riskitekijöitä nuorella iällä?Tärkein riskitekijä on perinnöllinen rintasyöpäalttius suvussa. Tosin taustalla vaikuttavaa geenivirhettä ei aina pystytä vahvistamaan.6. Kuinka monella on taustalla niin sanottu sukurasitus?5–10 prosentin kaikista rintasyövistä arvellaan johtuvan perinnöllisestä alttiudesta.Jos kuuluu syöpäsukuun, suositellaan vuosittaista seurantaa. Tutkimukseen kuuluu yleensä mammografia ja rintojen kaiku- tai magneettitutkimus ja lääkärintutkimus. Seuranta aloitetaan tavallisesti 25–30 vuoden iässä.7. Onko totta, että nuorella rintasyöpä voi levitä nopeammin kuin iäkkäämmällä?Nuorilla esiintyy jonkin verran enemmän nopeakasvuisia rintasyöpätyyppejä kuin vanhemmilla naisilla.8. Mitkä voivat olla rintasyövän ensimmäiset oireet?Kyhmy tai kovettuma rinnassa, joskus kainalossa. Useimmiten syöpä on kivuton, mutta joskus se voi aiheuttaa myös kipua tai pistelyn tunnetta.Valtaosa kyhmyistä on hyvänlaatuisia. Sellaisia ovat esimerkiksi nesterakkulat eli kystat.9. Onko rintasyöpä hankalampi todeta raskauden ja imettämisen aikana?Kyllä. Kuvantamistutkimukset voivat olla silloin hankalampia tulkita. Raskauden aikana röntgenkuvauksia yritetään välttää. Mammografia voidaan tehdä jos tarvitaan, kun vatsan alue on suojattu. Ultraäänitutkimus voidaan tehdä turvallisesti.10. Onko rintasyöpä aina vain toisessa rinnassa?Yleensä kyllä, mutta joskus rintasyöpä todetaan samaan aikaan molemmissa rinnoissa. Joskus jo hoidetulla potilaalla voi syöpä tulla toiseen rintaan myöhemmin.11. Miten rintasyöpähoidot ovat kehittyneet?Rintasyövän ennuste on parantunut. Leikkauksen jälkeen annettavat lääkehoidot vähentävät uusiutumisriskiä, ja lääkehoidot osataan nykyään kohdentaa paremmin rintasyövän biologisen tyypin perusteella.Myös rintakirurgia ja sädehoito ovat kehittyneet niin, ettei koko rinnan poistoa tarvitse tehdä.Lähes 90 prosenttia rintasyöpää sairastavista on elossa viiden vuoden kuluttua sairauden toteamisesta.12. Miksi rintasyöpä on niin yleinen?Naiset yltävät korkeampaan ikään kun ennen, joten monenlaisia sairauksia ehtii tulla. Riskitekijöistä yleistyvät ylipaino ja synnytysiän nousu.Rintasyöpä on niin sanottu monitekijäinen sairaus eli aina tarvitaan useiden riskitekijöiden kertymä. Kaikkia riskitekijöitä ei vielä tunneta.13. Mitä voi itse tehdä rintasyövän ehkäisemiseksi?Kovin paljoa ei itse voi tehdä. Jos perheessä on rintasyöpään sairastuneita, kannattaa kääntyä lääkärin tai vaikka Syöpäjärjestöjen neuvontahoitajan puoleen. Yhdessä heidän kanssaan voidaan arvioida, vaikuttaako suvussa olevan perinnöllistä rintasyöpäalttiutta.Seulontamammografia toimii hyvin yli 50-vuotiailla, mutta nuoremmilla naisilla rintarauhaskudos on niin tiivistä, että mammografia ei ole välttämättä luotettava.Itse voi vaikuttaa elämäntapoihinsa. Terveet elämäntavat saattavat vähentää riskiä sairastua rintasyöpään. Ylipainoa pitäisi välttää, ja alkoholinkäyttöä rajoittaa.Kuntoliikuntaa 3–4 tuntia viikossa harrastavilla on keskimäärin vähemmän rintasyöpää kuin niillä, jotka eivät liiku. Mikä tahansa itselle sopiva liikuntamuoto käy, vaikka kotona itse tehty oma jumppaohjelma vauvan kanssa.Asiantuntijana syöpätautien erikoislääkäri, dosentti Riikka Huovinen Suomen Syöpäyhdistys ry:stä
Nimimerkki (ei pakollinen) Kirjoita seuraavat numerot peräkkäin: neljä seitsemän seitsemän *
Nimimerkki (ei pakollinen) Kirjoita seuraavat numerot peräkkäin: kuusi seitsemän yhdeksän *
Nimimerkki (ei pakollinen) Kirjoita seuraavat numerot peräkkäin: seitsemän yhdeksän kuusi *
Nimimerkki (ei pakollinen) Kirjoita seuraavat numerot peräkkäin: kaksi yksi yhdeksän *